জুটি বাঁধছেন অর্জুন-ভূমি

প্রথমবার জুটি বাঁধতে চলেছেন অর্জুন কাপুর ও ভূমি পেডনেকর।পরিচালক অজয় বহেলের ছবি ‘দ্য লেডি কিলার’-এ যে অর্জুন কাপুর অভিনয় করতে চলেছেন সেটা স্পষ্ট হয়ে গিয়েছিল গতবছর অক্টোবরেই।কিন্তু ছবিতে নায়িকার ভূমিকায় কে থাকছেন সে বিষয়ে এতদিন খোলসা করেননি নির্মাতারা।সূত্রের খবর,এতদিন নাকি অর্জুনের সঠিক নায়িকাই খুঁজে পাচ্ছিলেন না তাঁরা।অবশেষে মিলেছে নায়িকার খোঁজ।‘দ্য লেডি কিলার’ ছবিতে অর্জুনের বিপরীতে দেখা যাবে ভূমি পেডনেকরকে।ভূমিকে ছবির নায়িকা করতে পেরে দারুণ খুশি প্রযোজক ভূষণ কুমার।তাঁর মতে, অর্জুন আর ভূমিই ‘দ্য লেডি কিলার’-এর জন্য একদম সঠিক জুটি।ছবিতে কাজের সুযোগে আনন্দিত নায়িকাও।

এইরকম একটা চরিত্র তার কাছে একেবারেই নতুন এবং চ্যালেঞ্জিং।কিন্তু সবসময় সেফ জোনের বাইরে বেরিয়ে অভিনয় করতেই পছন্দ করেন ভূমি।এককথায় ‘দ্য লেডি কিলার’ ছবিতে কাজ করতে রাজি হয়ে গিয়েছেন তিনি।শোনা যাচ্ছে ‘দ্য লেডি কিলার’ নাকি আদপে একটি রোম্যান্টিক থ্রিলার।খুব শীঘ্রই ছবির শ্যুটিং শুরু হবে বলে খবর।